Arnulf Juul-Wedde

Arnulf Juul-Wedde (1911–1972) var en norsk pressemann.

Han vokste opp på Varøya i daværende Nærøy herred, der familien drev gårdsbruk.

Han begynte som journalist i bondepartiorganet Namdalen i Namsos i 1935 og etablerte distriktskontor i Nærøy. I 1940 flyttet han til Steinkjer og etablerte distriktskontor for Adresseavisen.

I 1945 ble han redaksjonssekretær i Nord-Trøndelag og Inntrøndelagen, nå Trønder-Avisa, i Steinkjer. Fra 1950 til 1959 var han ansvarlig redaktør.

Fra 1959 til 1966 var han tilbake i Adresseavisen som journalist og bestyrer av Steinkjer-kontoret. Han ble som nokså ung rammet av hørselstap, noe som til slutt gjorde at han trakk seg tilbake fra journalistikken.

Han var også lokalhistorisk interessert, og bidrog til å fremme reiselivet i Nord-Trøndelag.

Referanser 

Norske redaktører
Journalister i Adresseavisen
Journalister i norske lokalaviser
Personer fra Nærøysund kommune